આકાશ મંડળને ૧૨ ભાગમાં વહેચવામાં આવ્યું છે. આ ૧૨ ભાગને આપણે રાશિ તરીકે પણ ઓળખીએ છીએ. આકાશ મંડળના ૧૨ ભાગ કરતાં પ્રત્યેક ભાગ ૩૦ અંશનો બનશે, કેમ કે ૩૬૦ અંશનો આકાશનો ગોળો કલ્પો તો તેના ૧૨ ભાગ બનાવતાં પ્રત્યેક ભાગ ૩૦ અંશનો બનશે. આમ દરેક રાશિ ૩૦ અંશની બની એ યાદ રાખો.આવો આપણે આ રાશિઓને નામથી ઓળખીએ. દરેક રાશિનો જ્યોતિષશાસ્ત્રમાં નિયત ક્રમ છે અને આ રાશિ આગળ ઉપર પોતાના ક્રમથી (નંબરથી) ઓળખાશે એ પણ યાદ રાખો. જેમ કે મેષ રાશિનો ક્રમ ૧ છે તો જ્યારે પણ કુંડળીમાં ૧ લખેલો હોય ત્યારે ત્યાં મેષ રાશિ હશે એમ માનવું. હવે આગળ રાશિ તથા તેનો ક્રમ જોઈએ.